Julio Zesar Eskaligero

Julio Zesar Eskaligero —jatorrizko izen-deiturez, Giulio Cesare Scaligero— (Riva del Garda, 1484ko apirilaren 23a – Agen, Frantziako Erresuma, 1558ko urriaren 21a) italiar osagilea eta humanista izan zen.

 Bizitza 
Bolonian ikasketak egin ondoren, Maximiliano I.a Habsburgokoaren armadan ibili zen gudari. Medikuntzako ikasketak egin zituen urte batzuk geroago, eta Veronan hartu zuen bizilekua. 1528. urtean Erasmok Zizeronen aldekoak eraso zituenean kritika gogorra egin zuen Eskaligerok haren aurka (1531), eta Dolet eta Rabelais ere jarri zituen auzitan. Hipokrates, Teofrasto, Aristoteles eta beste filosofo batzuei buruzko iruzkinak argitaratu zituen.

Obra nagusiak: De causis linguae latinae (1540), In librum Theophrasti de causis plantorum commentarii (1556), In librum de somnis Hippocratis commentarius (1561), Poetica (1561), Poemata (1574), Epigrammatum liber unicus (1583) eta Epistolae (1600).

 Erreferentziak 

Kategoria:Italiako medikuak
Kategoria:Italiako filosofoak
Kategoria:Humanistak
Kategoria:Botanikariak
Kategoria:Latinezko idazleak
Kategoria:Italiako pizkundeko humanistak